ΓΡΑΠΤΗ ΕΡΩΤΗΣΗ E-0763/02

υποβολή: Vincenzo Lavarra (PSE) προς την Επιτροπή

(18 Μαρτίου 2002)

Θέμα: Αντίρρηση όσον αφορά την πιθανότητα εισαγωγής μέτρων εναρμόνισης των φόρων κατανάλωσης για το κρασί

Έχονταςπόψη ότι:

- Το κρασί αποτελεί βασικό στοιχείο της γαστρονομικής κουλτούρας και της μεσογειακής διατροφής και ότι ως εκ τούτου μπορεί να θεωρηθεί είδος πρώτης ανάγκης.

- Πρόκειται για ένα προϊόν που είναι στοιχείο της ιστορία και του πολιτισμού των ευρωπαϊκών λαών και μάλιστα της περιοχής της Μεσογείου όπου αποτελεί συστατικό στοιχείο της ταυτότητας των πληθυσμών.

- Είναι επιπόλαιο και άδικο να συγκρίνεται το κρασί με προϊόντα που όντως βλάπτουν τηνγεία όπως ταπεραλκοολούχα ποτά ή ο καπνός, τη στιγμή που, αντίθετα, η κατανάλωση κρασιού σε λογικές ποσότητες πανθομολογείται ότι ωφελεί στηνγεία.

- Όσον αφορά τους οίνους ποιότητας και/ή με σήματα ονομασίας προέλευσης, η θέσπιση φόρου (στις χώρες όπου σήμερα δενπάρχει) είναι πιθανόν να καταστήσει το προϊόν λιγότερο ανταγωνιστικό στην αγορά.

- Όσον αφορά τους επιτραπέζιους οίνους, που συχνά μένουν απώλητοι παρά τις πολύ χαμηλές τιμές της αγοράς (βλέπε παρέμβαση έκτακτης απόσταξης στην Ιταλία και στη Γαλλία), μια περαιτέρω επιβάρυνση του κόστους με την επιβολή φόρου κατανάλωσης θα σημάνει επιδείνωση της κατάστασης με αύξηση των πλεονασμάτων επιτραπέζιου οίνου στην αγορά.

- Λόγω των ιδιαιτεροτήτων του αμπελοοινικού τομέα, η πλειοψηφία των οινοπαραγωγών, κυρίως στη Μεσόγειο, είναι στην πραγματικότητα κάτοχοι γεωργικών εκμεταλλεύσεων και ότι, ως εκ τούτου, οι φόροι κατανάλωσης θα πλήξουν άμεσα το εισόδημα και την ανταγωνιστικότητα των αμπελοκαλλιεργητών οι οποίοι εκ των πραγμάτων θα κληθούν να πληρώσουν τις συνέπειες σε μια, έτσι κι αλλιώς, κρίσιμη για την κοινοτική γεωργία στιγμή.

- Σε αρκετές χώρες της ΕΕ, μεταξύ των οποίων και η Ιταλία, δενπάρχουν σήμερα φόροι κατανάλωσης όσον αφορά το κρασί και συνεπώς δεν δικαιολογείται η λήψη μέτρων εναρμόνισης διότι στις χώρες αυτές τούτο θα σήμαινε ουσιαστική θέσπιση νέου φόρου τη στιγμή μάλιστα που, κατά κοινή ομολογία, οι φόροι που βαρύνουν τον αγροεπισιτιστικό και αμπελοοινικό τομέα είναι πάρα πολλοί.

Κατόπιν τούτου, ερωτάται η Επιτροπή: Εάν πράγματι προτίθεται να προτείνει τη λήψη μέτρων εναρμόνισης ή εάν δεν θα ήταν σκόπιμο, λόγω της ιδιαιτερότητας του προϊόντος (είδος πρώτης ανάγκης με μεγάλη πολιτιστική αξία) και λόγω της απουσίας σήμερα φόρων κατανάλωσης σε ορισμένες χώρες της ΕΕ, να αφήσει την κατάσταση όπως έχει, ή να προτείνει την κατάργηση των φόρων κατανάλωσης όσον αφορά το κρασί σε ολόκληρη την κοινοτική επικράτεια.

Απάντηση του κυρίου Bolkestein Εξ ονόματος της Επιτροπής

(25 Απριλίου 2002)

Η Οδηγία 92/84/ΕΟΚ του Συμβουλίου της 19ης Οκτωβρίου 1992, αφορά τη προσέγγιση των συντελεστών του ειδικού φόρου κατανάλωσης στην αλκοόλη και τα αλκοολούχα ποτά(1). Δυνάμει των διατάξεων αυτής, είναι αναγκαία η περιοδική αναθεώρηση, από το Συμβούλιο, των συντελεστών του ειδικού φόρου κατανάλωσης, οι οποίοι καθορίζονται στην Οδηγία αυτή. Η αναθεώρηση αυτή βασίζεται σε έκθεση της Επιτροπής, λαμβάνονταςπ' όψη όλα τα συναφή ζητήματα, ιδίως την ορθή λειτουργία της εσωτερικής αγοράς, τον ανταγωνισμό μεταξύ των διαφόρων κατηγοριών αλκοολούχων ποτών, την πραγματική αξία των συντελεστών του ειδικού φόρου και τους ευρύτερους στόχους της συνθήκης ΕΚ.

Στο παρόν στάδιο, απλά επιβεβαιώνεται ότι η Επιτροπή ετοιμάζει έκθεση, η οποία πιθανόν να συνοδεύεται από πρόταση για Οδηγία του Συμβουλίου.

Η Επιτροπή δεν έχει λάβει ακόμη απόφαση σχετικά με την εν λόγω έκθεση και πρόταση και δεν είναι ακόμη σε θέση να σχολιάσει τα στοιχεία που πιθανόν να περιέχουν. Ωστόσο, η έκθεση της Επιτροπής θα λάβειπ' όψη όλα τα συναφή ζητήματα.

(1) ΕΕ L 316 της 31.10.1992.